Държавен вестник, бр. 47, 2020 г., стр. 15

БРОЙ  47	
Д Ъ Р Ж А В Е Н  В Е С Т Н И К 	
СТР.  15  
за охрана на пристанището, са подчинени 
на законодателството на държавата на тази 
Договаряща се страна, на чиято територия 
се намира пристанището. 
5. По отношение на членовете на дипло-
матическите представителства и консулските 
служби на държавите на Договарящите се 
страни, както и за частните домашни работ-
ници, наети като персонал при членовете на 
тези представителства и служби, се прилагат 
съответните разпоредби на Виенската кон-
венция за дипломатическите отношения от 
18 април 1961 г. и Виенската конвенция за 
консулските отношения от 24 април 1963 г.
6. Държавните служители и приравнените 
към тях лица, изпратени от държавните органи 
на държавата на едната от Договарящите се 
страни да работят на територията на дър-
жавата на другата Договаряща се страна, са 
подчинени на законодателството на държавата 
на първата Договаряща се страна.
Член 9
Изключения
Въз основа на съвместно искане от страна 
на работника и работодателя или на само­
стоятелно заетото лице компетентните органи 
на държавите на двете Договарящи се страни 
и компетентните институции, определени 
от тези органи, по взаимно съгласие могат 
да направят изключение от разпоредбите на 
Част II на настоящата Спогодба.
Ч а с т  I I I
РАЗПОРЕДБИ ОТНОСНО ПЕНСИИТЕ
Член 10
Сумиране на осигурителен (трудов) стаж
1. Ако съгласно законодателството на дър-
жавата на една от Договарящите се страни 
продължителността на придобития осигури-
телен (трудов) стаж не е достатъчна за пра-
вото на пенсия, компетентната институция 
на държавата на тази Договаряща се страна 
взима предвид осигурителния (трудовия) стаж 
съгласно законодателството на държавата на 
другата Договаряща се страна, както и на 
трета държава, с която държавата на Дого-
варящата се страна, преценяваща правото на 
пенсия, има сключен международен договор 
за пенсионно (социално) осигуряване, който 
предвижда сумиране на осигурителен (тру-
дов) стаж.
2. При определяне на правото на пенсия, 
във връзка с работа при определена профе-
сия, на определена длъжност или при опре-
делени условия на труд и организация, по 
законодателството на държавата на едната от 
Договарящите се страни аналогични периоди 
на работа на територията на държавата на 
другата Договаряща се страна не се взимат 
предвид като периоди на подобна работа на 
територията на първата Договаряща се страна, 
но се прибавят като периоди на осигурителен 
(трудов) стаж на общо основание.
3. При определяне правото на пенсия 
съгласно алинеи 1 и 2 от настоящия член 
съвпадащият по време на придобиване оси-
гурителен (трудов) стаж не се сумира. 
Член 11
Отпускане на пенсии
1. Ако съгласно законодателството на 
държавата на една от Договарящите се стра-
ни право на пенсия се придобива, без да се 
взима предвид осигурителният (трудовият) 
стаж, придобит съгласно законодателството 
на държавата на другата Договаряща се стра-
на, компетентната институция на държавата 
на първата Договаряща се страна отпуска 
(изчислява) пенсията въз основа на своя оси-
гурителен (трудов) стаж.
2. В случай че правото на пенсия възник-
ва вследствие на сумиране на осигурителен 
(трудов) стаж съгласно член 10, алинея 1 от 
настоящата Спогодба, компетентните ин-
ституции на държавите на Договарящите се 
страни отпускат (изчисляват) пенсията про-
порционално въз основа на своя осигурителен 
(трудов) стаж. 
3. Ако продължителността на осигури-
телния (трудовия) стаж, придобит съгласно 
законодателството на държавата на една от 
Договарящите се страни, е под 12 (дванадесет) 
месеца и този период не дава право на пенсия, 
компетентната институция на държавата на 
тази Договаряща се страна не отпуска пенсия. 
Този период се взима предвид за отпускане 
(изчисляване) на пенсии от компетентната 
институция на държавата на другата Дого-
варяща се страна.
Член 12
Специални разпоредби, отнасящи се до  
Република Азербайджан
Тази Спогодба не се отнася до правото на 
добавки за прослужено време към пенсиите 
на военнослужещите и приравнените на тях 
лица, членове на семействата им, както и други 
категории лица и членове на семействата им, 
за които в законодателството на Република 
Азербайджан са въведени специални правила 
за пенсионно осигуряване. 
Член 13
Специални разпоредби, отнасящи се до  
Република България
Пенсиите, които не са свързани с трудова 
дейност, с изключение на пенсиите за военна 
инвалидност и гражданска инвалидност, се от-
пускат и изплащат съгласно законодателството 
на Република България, ако лицето пребивава 
на нейната територия и не получава пенсия 
съгласно законодателството на държавата на 
другата Договаряща се страна.